open-index/open-wikipedia-markdown huggingface dataset:
Իերիսոս

**Իերիսոս** (Иерисс, Гиерис, ), փոքր քաղաք Հունաստանում։ Գտնվում է ծովի մակարդակից 10 մ բարձրության վրա, նույնանուն ծովածոցի ափին, Աթոս և Քաղկեդոնյան թերակղզիների միջև ընկած պարանոցի վրա, Սալոնիկ քաղաքից 83 կմ հարավ-արևելք և Աթենքից 269 կմ հյուսիս։ Արիստոտելիս համայնքի վարչական կենտրոնն է Կենտրոնական Մակեդոնիա ծայրամասի Քաղկեդոնյան թերակղզիներ ծայրամասային միավորում։ Ըստ 2011 թվականի մարդահամարի՝ բնակչությունը 3266 մարդ է։

Քաղաքի անվանումը ծագել է ՝ «ոզնի» բառից, ինչը կապված է հին Ականֆ քաղաքի անվան հետ, որը գտնվում էր Իերիսոսից 1 կմ հյուսիս-արևմուտք։

Ազգային ճանապարհ 16-ը Իրիսոսը կապում է Սալոնիկի հետ։

## Պատմություն
Ականֆը  հիմնադրել են անդրոսցիները մ․թ․ա․ 7-րդ դարի կեսերին։ Մ․թ․ա․ մոտ 200 թվականին հռոմեացիները թալանել են քաղաքը, բայց նավահանգիստը շարունակել է գործել։ Հռոմեական կայսրության շրջանում քաղաքը դարձել է հռոմեական գավառ (*conventus Syracusanus՝ հռոմեացիների կոնվենտ*)։

Իերիսոսը առաջին անգամ որպես Էրիսոս () հիշատակվել է 883 թվականին։ 1425 թվականի ամռանը քաղաքը ընկել է Օսմանյան կայսրության գերիշխանության տակ։ 18-րդ դարում տնտեսական վերելքը կապված էր Սիդիրոկաֆսիա հանքում արծաթի արդյունահանման վերսկսման հետ։ Մտել է «Հանքաքարերի միություն» () կամ Մանդեմոխորիա () ( ՝ «հանքանյութ»   բառից) կոչվող 12 գյուղերի միության մեջ։ Միության մեջ են մտել Գալատիստան, Վավդոսը, Ռավնան, Ստավրոսը, Վարվառան, Լիարիգովին, Նեոխորիոնը, Իզվորոնը, Խորուդան, Ռեվենիկիան և Իերիսոսը։ 1932 թվականին ուժեղ երկրաշարժի պատճառով բնակավայրը ավերվել է։ Նոր քաղաքը, ինչպես պարզվել է Ականֆի գերեզմանատան տեղում պեղումների ժամանակ, կառուցվել է նախկին վայրից ոչ հեռու։

Պահպանվել է բյուզանդական 13,5 մետր բարձրությամբ Կրունա () աշտարակը՝ Հիլանդար վանքի ամրացված վանատունը։

## Իերիսոս միություն
Միությունը ստեղծվել է 1918 թվականին։ Իերիսոս համայնքային միության մեջ մտնում է 6 բնակավայր։ Բնակչությունը 3455 մարդ է։ Մակերեսը 52,605 կմ² է

## Բնակչություն

## Ծանոթագրություններ

## Արտաքին հղումներ
* 

Կատեգորիա:Բնակավայրեր այբբենական կարգով
Կատեգորիա:Հունաստանի քաղաքներ
Կիմ Ջոնգ Իլի տիտղոսների ցանկ

[thumb|[Կիմ Ջոնգ Իլ]]

Հյուսիսային Կորեայում ընդունված է որոշակի տիտղոսներ օգտագործել Կիմ Ջոնգ Իլի անվան առաջ (1994-2011 թվականներին՝ երկրի ղեկավար)։ Առաջնորդի անունը, միևնույն ժամանակ, առանձնանում է հատուկ տառատեսակով՝ ավելի մեծ կամ համարձակ։ Այն մոտավորապես այսպիսի տեսք ունի՝ «위대한 령도자 김정일동지께서지적하시였다.» (Մեծ ղեկավար Կիմ Ջոնգ Իլը նշում էր )։

Տիտղոսները մշակվում են ԿԲԿ ԿԿ-ում, իսկ դրանց հիշատակումը տարբերակվում է կախված քաղաքական իրավիճակից։

Նմանատիպ իրավիճակը գոյություն է ունեցել նաև Կիմ Ջոնգ Իլի հոր՝ Կիմ Իլ Սոնգի կառավարման օրոք, ով երկրի ղեկավարն էր 1948-1994 թվականներին։ Որոշ գիտնականներ փորձեր են ձեռնարկել հավաքել Հյուսիսային Կորեյաի առաջնորդների տիտղոսների լիովին ցանկը։ Ստորև բերված է **[[Կիմ Ջոնգ Իլ]]ի տիտղոսների ցանկը**։

## Ցանկ

## Ծանոթագրություններ

Կատեգորիա:Ազգային և էթնիկ առաջնորդման կոչումներ
Կատեգորիա:Ազնվական տիտղոսներ
Կատեգորիա:Հյուսիսային Կորեա
Կատեգորիա:Տիտղոսներ
Հրաշալի դարաշրջան (ֆիլմ, 2019)

**«Հրաշալի դարաշրջան»** (), ֆրանսիացի ռեժիսոր Նիկոլաս Բեդոսի դրամատիկական կատակերգությունը։ Գլխավոր դերակատարներն են Դանիել Օթոյը, Գիյոմ Կանեն, Ֆանի Արդանը և Դորիա Տիլիեն։

Ֆիլմի համաշխարհային պրեմիերան կայացել է 2019 թվականի մայիսի 20-ին` Կաննի կինոփառատոնի ժամանակ։

## Սյուժե
Ի՞նչ կլինի, եթե դուք ցանկացած ժամանակ կարողանաք գնալ անցյալ և հատուկ պատվերով վերականգնել ցանկացած դարաշրջանի մանրամասները։ Հենց նման ծառայություն է մատուցում այն ընկերությունը, որի հաճախորդ է դառնում կնոջ հետ հարաբերություններում ճգնաժամ ապրող տաղանդավոր նկարիչը։ Նա օգտագործում է այդ հնարավորությունը, որպեսզի նորից վերապրի այն օրը, երբ շատ տարիներ առաջ նա հանդիպել էր իր կյանքի սիրուն։

## Դերերում
* Դանիել Օթոյ` *Վիկտոր Դրյումոն*
* Գիյոմ Կանե` *Անտուան*
* Ֆանի Արդան` *Մարիաննա Դրյումոն*
* Դորիա Տիլիե` *Մարգո*
* Պիեռ Արդիթի` *Պիեռ*
* Դենի Պոդալիդես` *Ֆրանսուա*

## Արտադրություն
Տեսարանները, որոնց գործողությունները տեղի են ունենում ներկայում, նկարահանվել են մի անգամից, որպեսզի ընդգծեն Վիկտորի անհանգստությունը, իսկ ստուդիայում բոլոր տեսարանները նկարահանվել են լայն անկյան վրա, ընդ որում` տեսախցիկը շարժվել է համաչափ ու սահուն, քանի որ հերոսը հայտնվել էր իրեն ծանոթ տարածքում։ Օպերատոր Նիկոլյա Բոլդյուկը և ֆիլմի գլխավոր էլեկտրիկ Ֆիլիպը մշակել են լուսավորման համակարգ, որը թույլ է տվել փոխել նկարահանման ռեժիմն ու տեսարանի մթնոլորտը մի քանի վայրկյանում։

Ֆիլմում կա նկարահանված միայն մեկ հանպատրաստից տեսարան, որտեղ Անտուանը բղավում է Մարգոյի վրա և նրա հետ առանձնահատուկ կոպիտ է վարվում։ Գիյոմ Կանեի խոսքերով` նրա համար շատ ծիծաղելի էր խաղալ այդ տեսարանը։

## Թողարկում
Ֆիլմի համաշխարհային պրեմիերան կայացել է 2019 թվականի մայիսի 20-ին` Կաննի կինոփառատոնի ժամանակ։ Հուլիսի 12-ին կինոնկարը ցուցադրվել է Օդեսայի միջազգային կինոփառատոնում, սեպտեմբերի 6-ին` Համբուրգի կինոփառատոնում, սեպտեմբերի 7-ին` Տորոնտոյի կինոփառատոնում։ Սեպտեմբերի 13-ին «Հրաշալի դարաշրջանն» առաջին անգամ ցուցադրվել է Նիդերլանդներում` «Film by the Sea» կինոփառատոնում։ Հոկտեմբերի մեկին Շվեյցարիայի Ցյուրիխ քաղաքի փառատոնում կայացել է կինոնկարի պրեմիերան։

## Մարքեթինգ
Կինոնկարի թրեյլերի տեղայնացված տարբերակը համացանցում հրապարակվել է 2019 թվականի սեպտեմբերի 2-ին։

## Ծանոթագրություններ

Կատեգորիա:2010-ականների ֆրանսիական ֆիլմեր
Կատեգորիա:2019 ֆիլմեր
Կատեգորիա:Փարիզում նկարահանված ֆիլմեր
Կատեգորիա:Ֆրանսերեն ֆիլմեր
Կատեգորիա:Ֆրանսիական ֆիլմեր
Կատեգորիա:2010-ականների ֆրանսերեն ֆիլմեր
Պողպատե մագնոլիաներ (ֆիլմ, 2012)

**«Պողպատե մագնոլիաներ»** (), ամերիկյան հեռուստասերիալ` Քուին Լաթիֆայի, Էլֆրի Վուդարդի, Ֆելիսիյա Ռաշադի, Ջիլլ Սքոթի, Օդիբերո Օդուիեի և Կոնդոլ Ռաշադի մասնակցությամբ։ Պրեմիերան կայացել է 2012 թվականի հոկտեմբերի 7-ին, Lifetime կաբելային ալիքով։ 1989 թվականի նույնանուն ֆիլմի ռիմեյքն է, գլխավոր դերերում էին Սալլի Ֆիլդը, Շիռլի Մակլեյնը, Դոլլի Փարթոնը, Ջուլիա Ռոբերտսը, որն իր հերթին նկարահանվել էր Ռոբերտ Հարլինգի պիեսի հիման վրա։

Ֆիլմը դրական արձագանքներ է ստացել քննադատներից, որոնց մեծամասնությունը գովում էին Էլֆրի Վուդարդի խաղը։ Վուդարդն առաջադրվել է ԱՄՆ-ի կինոդերասանների  գիլդիայի լավագույն կանացի դեր մրցանակի` հեռուստաֆիլմում կամ մինի-սերիալում խաղացած լավագույն կանացի դերի համար։ Ֆիլմի պրեմիերան ունեցել է 6,5 միլիոն հանդիսատես, ինչն էլ նախագիծը դարձրել է Lifetime-ի երեք ամենահաջողակ ֆիլմերից մեկը։

## Դերերում
* Քուին Լաթիֆա` Մայլին
* Էլֆրի Վուդարդ` Ուզիեր
* Ֆելիսիյա Ռաշադ` Քլերի
* Ջիլլ Սքոթ` Թրուդի
* Օդիբերո Օդուիե` Աննետ
* Կոնդոլա Ռաշադ` Շելբի
* Լենս Գրոս` Սեմմի
* Մայքլ Բիսլի` Սպիդ
* Թորի Քիթլս` Ջեքսոն

## Արտադրություն
2011 թվականի հոկտեմբերին հայտարարվել է, որ Lifetime աշխատում է 1989 թվականի դասական ֆիլմի ռիմեյքի վրա, ամբողջությամբ սևամորթ դերասանուհիների խմբով։ 2012 թվականի մարտի 19-ին հայտնի էր, որ վեց մրցանակակիր դերասանուհիներ են միացել ֆիլմին։ Նրանցից «Օսկարի» առաջադրված Քուին Լաթիֆան խաղում էր Մայլինի դերը, որն օրգինալում խաղում էր Սալլի Ֆիլդը, «Էմմի» մրցանակաբաշխության 4-անգամյա և «Ոսկե գլոբուսի» դափնեկիր «Օսկարի» առաջադրված Էլֆրի Վուդարդը` Ուիզերի դերը, օրիգինալ ֆիլմում խաղում է Շիռլի Մակլեյնը, «Թոնի» մրցանակի դափնեկիր Ֆիլիսիա Ռաշադը` Քլերի դերը, «Գրեմմի» մրցանակի դափնեկիր երգչուհի Ջիլլ Սքոթը` Թրուդիի դերը, որն օրիգինալում խաղացել է Դոլլի Փարթոնը։ Օդիբերո Օդուիեն խաղացել է Անետի դերը և «Թոնի» մրցանակի առաջադրված Կոնդոլա Ռաշադը, ով Ֆելիսիյա Ռաշադի աղջիկն է, խաղացել է Շելբիի դերը։ Նկարահանումները սկսվել են Ջորջիա նահանգիի Ատլանտա քաղաքում, գարնանը։ Հուլիսի 3-ին թողարկվել է ֆիլմի առաջին թրեյլերը, իսկ օգոստոսին թողարկվել է երկրորդ գովազդային տեսանյութը և լրացուցիչ գովազդային նյութեր։

## Ծանոթագրություններ

## Արտաքին հղումներ
* Պաշտոնական կայքը 
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:Ամերիկյան հեռուստաֆիլմեր
Կատեգորիա:Ամերիկյան ռիմեյք ֆիլմեր
Կատեգորիա:Ամերիկյան ֆիլմեր
Կատեգորիա:Պիեսների հիման վրա նկարահանված ամերիկյան ֆիլմեր
Կատեգորիա:Ֆիլմեր, որոնց գործողությունները տեղի են ունենում Լուիզիանայում
Կատեգորիա:2012 ֆիլմեր
Կատեգորիա:Ֆիլմեր մայր-դուստր հարաբերությունների մասին
Ալեքսեյ Գուշչին

**Ալեքսեյ Անատոլևիչ Գուշչին** (, ), խորհրդային և ռուսական ֆուտբոլիստ։ ԽՍՀՄ սպորտի վարպետ (1990)։

## Կենսագրություն
ԲԿՄԱ-ի ՄՊՄԴ-ի սան է։ Առաջին մարզիչը եղել է Նիկոլայ Կոզլովը։ 1989-1995 թվականներին խաղացել է ԲԿՄԱ-ում, որի հիմնական թիմի կազմում անցկացրել է 66 խաղ։

1994 թվականի հունիսին ենթարկվել է ավտովթարի, ստացել է ոտքի կոտրվածք և բաց է թողել 10 ամիս։

Բարձրագույն դիվիզիոնում հանդես է եկել նաև «Դինամո» (Մոսկվա) (1996) և «Ռոստսելմաշ» (1997—1999) ակումբներում։ Կարիերան ավարտել է առաջին դիվիզիոնի «Տորպեդո-ԶԻԼ» (2000) և Աստրախանի «Վոլգար-Գազպրոմ» (2001) ակումբներում։

2007 թվականի տվյալներով՝ կարիերան վարտելուց հետո զբաղվել է բիզնեսով։

## Ձեռքբերումներ
* Մեկ անգամ ընդգրկվել է «33 լավագույնների» ցանկում — № 3 1992 թվականին։
* 1991 թվականի աշխարհի երիտասարդական (մինչև 20) առաջնության բրոնզե մեդալակիր ԽՍՀՄ-ի երիտասարդական հավաքականի կազմում (անցկացրել է երեք խաղ):
* 1990 թվականի Եվրոպայի առաջնության հաղթող ԽՍՀՄ-ի պատանեկան (մինչև 18) հավաքականի կազմում։

## Ծանոթագրություններ

## Արտաքին հղումներ
* 

Կատեգորիա:ԲԿՄԱ Մոսկվայի ֆուտբոլիստներ
Կատեգորիա:Դինամո Մոսկվայի ֆուտբոլիստներ
Կատեգորիա:ԽՍՀՄ սպորտի վարպետներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի պաշտպաններ
Էպոխա

**«Էպոխա»** (), Միխայիլ և Ֆեոդոր Դոստոևսկի եղբայների գրական-քաղաքական հանդեսը։ Լույս է տեսել 1864 - 1865 թվականներին՝ դառնալով «Վրեմյա» ամսագրի իրավահաջորդը։

## Ստեղծման պատմություն
«Վրեմյա» ամսագրի փակվելուց հետո Դոստոևսկի եղբայրները փորձել են շարունակել հրատարակչական գործունեությունը։ 1864 թվականի հունվարին Մ. Դոստոևսկին այլ անվանումով նոր ամսագրի թողարկման թույլտվություն է ստանում։ Սակայն Ֆ. Մ. Դոստոևսկին պաշտոնապես չէր կարող լինել ոչ խմբագիր, ոչ հրատարակիչ՝ իշխանությունների կողմից հրատարակչական գործունեության արգելանքի պատճառով։ 1864 թվականի հունվար և փետրվար ամիսների առաջին երկու թողարկումները հրատարակվել են մարտ ամսին։ Առաջին համարներում տպագրվում է Ֆ. Դոստոևսկու «Գրառումներ բաժանորդագրությունից» վիպակի առաջին գլուխները։ Չնայած Ֆ. Դոստոևսկու սպասումներին՝ «Էպոխա»-ն «Վրեմյա» ամսագրի հետևորդների մոտ հաջողություն չգրանցեց։ Դոստոևսկու կնոջ՝ Մարիա Դոստոևսկայայի, եղբոր՝ Միխայիլ Դոստոևսկիի և ամսագրի աշխատակցի մահը, ապա նաև ֆինանսական և կազմակերպաչական աշխատանքները ամսագրի փակման պատճառ են դառնում։ «Էպոխա»-ի վերջին համարը լույս է տեսնում 1865 թվականի փետրվարին։

## Խմբագրության քաղաքականությունը
Ամսագրի խմբագրական կազմում էին Միխայիլ և Ֆյոդոր Դոստոևսկիները, Ապոլլոն Գրիգորևը, և Նիկոլայ Ստրախովը։ Մ. Դոստոևսկու մահից հետո «Էպոխա»-ի 1864 թվականի 6-րդ համարում հրատարակիչ-խմագրի կազմում նշվում էր Մ. Դոստոևսկու ընտանիքի անունը, իսկ ամսագրի պաշտոնական խմբագիր նշանակվեց Ա.Պորեցկին։ «Էպոխա»-ն շարունակեց «Վրեմյա» ամսագրի ուղղությունը։ Հանդեսը կատաղի բանավեճ էր վարում Սովրեմեննիկ (ամսագիր)-ի դեմ։ Դոստոևսկագետ Դավիթ Մաղարշակը նշել է, որ Դոստոևսկին «Էպոխա» ամսագրում երբեք չի կասկածել արմատականներին մարտահրավեր նետելու հարցում, այսինքն՝ նիհիլիստներին, և հատկապես գրական-քննադատներին, ովքեր հավաքվեցին «Սովրեմեննիկ»-ի շուրջ
:
Խորհրդային ժամանակների պաշտոնական քննադատությունը ամսագիրը գնահատել է որպես ռեակցիոն։

## Աշխատակիցներ և հրապարակումներ
Ընդհանուր առմամբ՝ «Բաժանորդագրությունից գրություններ» վիպակը զբաղեցրել է ամսագրի առաջին չորս համարները։ Ֆ. Դոստոևսկու «Կոկորդիլոսը» լույ է տեսել ամսագրի վերջին համարում՝ 1865 թվականի փետրվարին։ Ժամանակակիցները կարծում են, որ «Կոկորդիլոսը» չար նամակ էր Նիկոլայ Չեռնիշևսկու դեմ։
«Էպոխա»-ում հրատարավել են ռուս հայտնի գրողներից բազում գործեր՝ Իվան Տուրգենևից, Ապոլոն Մայկովիից, Յակով Պոլոնսկուց։

## Ծանոթագրություններ

## Գրականություն
*  
*  
*  
* 

Կատեգորիա:Ռուսական կայսրության ամսագրեր
Էմանուել Մուսկատ

**Էմանուել «Մեննի» Մուսկատ** (, ), մալթական ֆուտբոլիստ, ավստրալիական ծագումով, խաղացողի ակումբ՝ «Մելբուրն Սիթի»։ Գործողություններ աջ պաշտպանի և պաշտպան կիսապաշտպանի դիրքերում։

## Կարիերա
### Ակումբ
Նա մեծացել է Մելբուրնի արվարձանում՝ Վեսթ Սանշայն քաղաքում։ Պրոֆեսիոնալ կարիերան սկսել է 2003 թվականին տեղական «Սանշայն Ջորջ Կրոսս» ֆուտբոլային ակումբի կազմում։ 2007 թվականին տեղափոխվել է այլ մելբուրական «Գրին Գալլի» ֆուտբոլային ակումբ։

2008 թվականի օգոստոսին տեղափոխվել է «Վելլինգտոն Ֆենիքս» ֆուտբոլային ակումբ, սկզբում կարճաժամկետ պայմանագրով, որպես փոխարինող տուժած Վինս Լիին։ Հետագայում ակումբի հետ կնքվեց մշտական պայմանագիր։

Նորամուտային մրցաշրջանում անց է կացրել 26 խաղ առաջնությունում։ 2009 թվականի հոկտեմբերին երկարաձգվել է պայմանագիրը ակումբի հետ երեք տարով։

2012 թվականի հունվարի 20-ին խփել է իր առաջին գոլը Վելինգտոնի կազմում «Նյուկասլ Ջեթս» ֆուտբոլային ակումբի դարպասին։ Հունվարի 23-ին երկարաձգվել է պայմանագիրը ակումբի հետ, մերժելով «Մելբուրն Վիկտորիա» և «Մելբուրն Հարթ» ֆուտբոլային ակումբների հրավերները։

2016 թվականի մարտի 3-ին հայտարարել է Մելբուրն Սիթի տեղափոխվելու մասին ՝ ակումբի հետ կնքելով երկամյա պայմանագիր։

### Թիմային
2009 թվականի մայիսի 11-ին նրան կանչեցին Մալթայի ազգային հավաքական Չեխիայի հետ ընկերական խաղի և 2010 թվականի Աշխարհի գավաթի խաղարկության ընտրական փուլի Շվեդիայի դեմ խաղին։ Չեխիայի հետ խաղում կատարել է իր նորամուտը թիմի հիմնական կազմում։

## Ձեռքբերումներ
; «Մելբուռն Սիթի»
* Ավստրալիայի Գավաթի դափնեկիր - 2016

## Ծանոթագրություններ

## Արտաքին հղումներ
* Профиль на soccerway.com
* Профиль на transfermarkt.com

Կատեգորիա:Մալթայի ֆուտբոլի ազգային հավաքական
Կատեգորիա:Տղամարդկանց ֆուտբոլի պաշտպաններ
Կատեգորիա:Մալթացի ֆուտբոլիստներ
Կատեգորիա:Մալթայի հավաքականի ֆուտբոլիստներ
Մկրտիչ Գինոսյան

**Մկրտիչ Գինոսյան** ()․ հայ օրթոպեդ-ինժեներ, ՀՀ գլխավոր օրթոպեդ-ինժեներ։

## Կենսագրություն
Ծնվել է 1961 թվականի օգոստոսի 13-ին։ «Ինտերօրթո» ՍՊԸ-ի տեխնիկական ղեկավար։ Մահացել է 2020 թվականի մայիսի 6-ի առավոտյան, իր աշխատավայրում։

## Ծանոթագրություններ

Կատեգորիա:Հայ բժիշկներ
Կատեգորիա:Հայ օրթոպեդներ
Լյում Ռեջեպի

**Լյում Ռեջեպի** (), ֆինական ֆուտբոլիստ, ալբանական «Պարտիզանի» ֆուտբլային ակումբի պաշտպան։

## Ակումբային կարիերա
2015-ի հունվարի 27-ին Ռեջեպին տարեկան պայմանագիր է կնքել «Լիլեստրոմ» ֆուտբոլային ակումբի հետ, բայց ամբողջ մրցաշրջանը բաց թողեց վնասվածքի պատճառով։ Ակումբը նրա հետ նոր պայմանագիր չի կնքել։

2016 թվականի հունվարի 15-ին Լյումը վերադարձել է Ֆինլանդիայի առաջնություն, կնքելով մեկ տարվա պայմանագիր ԽԻԿ ֆուտբոլային ակումբի հետ։

2017 թվականի փետրվարի 9-ին տեղափոխվել է նիդերլանդական Դեվենտերի «Գոու Էխեդ Իգլս» ֆուտբոլային ակումբ։ Ապրիլի 2-ին կատարել է իր նորամուտը ակումբի կազմում «Տվենտե» ակումբի դեմ խաղում, որտեղ իր թիմը հաղթել է 2։1 հաշվով։  Առաջին մրցաշրջանում ընդհանուր խաղադաշտում անց է կացրել 13 րոպե, իսկ երկրորդում չի խաղացել ոչ մի անգամ։ 2018 թվականի հունվարին դարձել է ազատ գործակալ։

## Կարիերան հավաքականում
Նա խաղացել է տարբեր տարիքի Ֆինլանդիայի ազգային հավաքականներում։ Հիմնական թիմի կազմում նորամուտը կատարել է 2013 թվականի հունվարի 26-ին Շվեցիայի դեմ խաղում։ Ռեջեպիի թիմը պարտվեց այդ հանդիպումը 0:3 հաշվով։

Հավաքականում Կոսովան նորամուտը կատարել է 2014 թվականի մարտի 5-ին Գաիտիի դեմ խաղում։ Հանդիպումն ավարտվեց գոլազուրկ՝ ոչ-ոքիի։

## Ծանոթագրություններ

## Արտաքին հղումներ
* 

Կատեգորիա:Տղամարդկանց ֆուտբոլի պաշտպաններ
Կատեգորիա:Ֆինն ֆուտբոլիստներ
Կատեգորիա:Կոսովոյի հավաքականի ֆուտբոլիստներ
Թոմի Վերսետտի

**Թոմաս «Թոմի» Վերսետտի** (, ), հորինված կերպար «Grand Theft Auto» համակարգչային խաղերի շարքից, «Grand Theft Auto: Vice City» խաղի (2002) պրոտագոնիստ (գլխավոր հերոս)։ Հնչյունավորել է Ռեյ Լիոտան։

## Ստեղծում
Կերպարի անիմացիայի համար օգտագործվել է շարժման կորզման () տեխնոլոգիան, մոդելը դարձել է դերասան Ջոնաթան Սեյլը։

Թոմի Վերսետտիի հնչյունավորման գործում մասնակցություն է ունեցել ամերիկացի դերասան Ռեյ Լիոտան, ով հայտնի է Սկորսեզեի՝ 1990 թվականին նկարահանված «Փառավոր տղաներ» կուլտային գանգստերական դրամայից։ Հնչյունավորման համար նա ստացել է 5 դոլար կանխավարձ։ Հնչյունավորումը Լիոտայի համար հետաքրքիր էր, թեև ոչ հասարակ խնդիր էր։ Ավելի ուշ Լիոտան խոստովանել է, որ երբեք չի խաղացել «GTA: Vice City» խաղը։

## Արձագանքներ, ազդեցություն
Թոմի Վերսետտին կինոքննադատների կողմից դրական է գնահատվել, որոնք նրան անվանել են «GTA» խաղաշարի ամենասիրված և հիշվող կերպարներից մեկը։ Առանձին պարբերականներ նրան ներառել են համակարգչային խաղերի լավագույն հակահերոսների վարկանիշում։ Նրան նաև անվանել են «Xbox» և PlayStation հարթակների խաղերի լավագույն կերպարներից մեկը։

«Game Informer» ամսագիրը Թոմիին ընդգրկել է «տասնամյակը որոշած» լավագույն 30 խաղային կերպարների ցանկում, իսկ «Complex» ամսագիրը նրան ներառել է հին տեսախաղերի լավագույն 12 հերոսների ցանկում, որոնք դարձել են «ոճի սրբապատկերներ»։

## Կերպարի կենսագրություն
Թոմին Իտալա-ամերիկացի է։ Գործունեությունն սկսել է որպես մանր թմրավաճառ, իսկ հետո Լիբերթի Սիթիում դարձել է գանգստեր։ Դեռևս երիտասարդ ժամանակ հայտնի է դարձել որպես «Հարվուդյան մսագործ» () և 15 տարեկանում բանտարկվել։ Ազատ արձակվելով` Ֆորելլիների ընտանիքի հանձնարարությամբ մեկնել է երկրի հարավում գտնվող Վայս Սիթի քաղաք՝ թմրանյութերի վաճառքի խոշոր գործարք իրականացնելու համար, որը, ի վերջո, խափանվել է։ Հաստատվելով նոր վայրում՝ Թոմի Վերսետտին աստիճանաբար կառուցել է սեփական քրեական կայսրությունը և սկսել հարձակվել իր նախկին ղեկավարության վրա։ Եզրափակչում` Ֆորելիների ընտանիքի անդամների հետ արյունալի վիճաբանությունից հետո, դարձել է Վայս Սիթիի գլխավոր քրեական հեղինակությունը։

## Ծանոթագրություններ

## Արտաքին հղումներ
* Էջը «GiantBomb»-ում

Կատեգորիա:Հորինված զանգվածային մարդասպաններ
Կատեգորիա:Հորինված հանցագործներ
Կատեգորիա:Grand Theft Auto
Կատեգորիա:Հորինված մարդասպաններ
Կատեգորիա:Կերպարներ այբբենական կարգով
Կատեգորիա:Հորինված տղամարդիկ
Գրեմմի լավագույն ռոք ալբոմի համար

**«[[Գրեմմի]]» մրցանակ լավագույն ռոք ալբոմի համար** (), տրվում է ամենամյա մրցանակաբախության ժամանակ ԱՄՆ-ում` 1995 թվականից։ Ժամանակակից ռոք երաժշտության ամենահեղինակավոր մրցանակներից մեկը, որը հանդիսանում է մրցանակաբաշխության մոտավորապես 100 այլ անվանակարգերից մեկը։ Մրցանակը ամեն տարի շնորհվում է Ձայնագրման ակադեմիայի կողմից «գեղարվեստական նվաճումների, տեխնիկական վարպետության և ձայնագրման ոլորտում նշանակալից ներդրման համար՝ բացառությամբ վաճառքները և չարթերում դիրքերը»։

## Պատմություն
Առաջին անգամ «Լավագույն ռոք ալբոմ» մրցանակը տրվել է 1995 թվականին անգլիական The Rolling Stones խմբին։ Այդ ժամանակից ի վեր անվանակարգի անվանումը և նկարագրությունը չեն փոխվել։ Մրցանակը տրվում է այն արտիստներին, «որոնց ալբոմները պարունակում են վերջերս ձայնագրված վոկալային կամ գործիքային ռոք, հարդ ռոք կամ մետալ երգերի առնվազն 51%-ը»։

Foo Fighters խումբը համարվում է ռեկորդակիր այս անվանակարգում հաղթած մրցանակների քանակով (4 հաղթանակ)։ Երկուական մրցանակներ ունեն Շերիլ Քրոուն, ինչպես նաև Green Day և U2 խմբերը։ Նիլ Յանգը այս անվանակարգում 6 անգամ է առաջադրվել (ռեկորդ), սակայն ոչ մի անգամ չի հաղթել։ Ամերիկյան Dave Matthews Band և Pearl Jam խմբերը երեք անգամ առաջադրվել են, սակայն նույնպես հաղթանակ չեն գրանցել։ Ներքևում ներկայացված է դափնեկիրների ամբողջական ցանկը։

## Դափնեկիրներ

## Տես նաև
* Գրեմմի լավագույն ռոք երգի համար
* Գրեմմի տարվա ալբոմի համար
* Գրեմմի լավագույն ռեփ ալբոմի համար
* Գրեմմի լավագույն փոփ վոկալային ալբոմի համար

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Պարգևներ այբբենական կարգով
Կատեգորիա:Երաժշտական մրցանակներ
Կատեգորիա:ԱՄՆ-ի երաժշտական մրցանակներ
Կատեգորիա:Գրեմմիի անվանակարգեր
Ռոզա Մկրտչյան

**Ռոզա Հովհաննեսի Մկրտչյան** (), հայ մանկաբույժ, Երևան քաղաքի գլխավոր մանկաբույժ։

## Կենսագրություն
Ռոզա Մկրտչյանը ծնվել է 1923 թվականի սեպտեմբերի 25-ին, Վրաստանի Թբիլիսի քաղաքում՝ 19-րդ դարում Ագուլիսից Թիֆլիս տեղափոխված Հովհաննես և Թամար Տեր-Մկրտչյանների ընտանիքում։

### Կրթություն
1942-ից 1947 թվականներին սովորել է Երևանի պետական բժշկական ինստիտուտի բուժական Ֆակուլտետում։

### Աշխատանքային գործունեություն
1962-1990 թվականներին աշխատել է Երևանի գործկոմի առողջապահության բաժնում՝ որպես Երևան քաղաքի գլխավոր մանկաբույժ։ Նրա ջանքերով և անմիջական մասնակցությամբ է կառուցվել Երևան քաղաքի մանկական հիվանդանոցների, պոլիկլինիկաների, ծննդատների գերակշիռ մասը։ Հեղինակել է բազմաթիվ գիտական հոդվածներ, մանկական առողջապահության խնդիրներին վերաբերող բազմաթիվ ձեռնարկներ և մենագրություններ։ Կանգնած է եղել Հայաստանում և հատկապես Երևան քաղաքում կանոնավոր մանկաբուժական ծառայության ստեղծման ակունքներում։

### Պարգևներ
1965 թվականին Հայկական ՍՍՀ Գերագույն խորհրդի նախագահության հրամանագրով շնորհվել է «Հայկական ՍՍՀ վաստակավոր բժիշկ» պատվավոր կոչումը։  1961 և 1963 թվականներին պարգևատրվել է Գերագույն խորհրդի պատվոգրերով։

### Վախճան
Ռոզա Մկրտչյանը մահացել է 1995 թվականի մարտի 6-ին։
մինի|Ռոզա Մկրտչյանի հուշատախտակը

## Ժառանգություն
Ռոզա Մկրտչանի պատվին  Երևան քաղաքի Մաշտոցի 15 հասցեում 2016 թվականին կանգնեցվել է հուշատախտակ։

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:ՀԽՍՀ վաստակավոր բժիշկներ
Կատեգորիա:Հայ մանկաբույժներ
Կատեգորիա:Հայ պրոֆեսորներ
Արսեն Բոշնաղյան

**Արսեն Սերգեյի Բոշնաղյան** (), խորհրդային բանակի գեներալ-մայոր (1958): ԽՄԿԿ անդամ (1940), Հայրենական մեծ պատերազմի 1941-1945) մասնակից։

## Կենսագրություն
Արսեն Բոշնաղյանը ծնվել է 1914 թվականի հունիսի 26-ին, Նոր Բայազետ (Գավառ) քաղաքում։ 1932 թվականին ավարտել է Թիֆլիսի հետևակային դպրոցը, 1935 թվականին՝ Օրենբուրգի ավիադպրոցը, 1955 թվականին՝ Մոսկվայի գլխավոր շտաբի բարձրագույն դասընթացները։ 1935-1940 թվականներին ծառայել է Հայկական առանձին լեռնահրաձգային դիվիզիայում։ Ավարտել է Ֆրունզեի անվան ռազմական ակադեմիան և Գերմանա-խորհրդային պատերազմի սկսվելոււ պես նշանակվել գլխավոր շտաբի օպերատիվ վարչության պետի օգնական, 1941-1943 թվականներին ծառայել շտաբային, բանակի գեներալ Սերգեյ Շտեմենկոյի ղեկավարությամբ, ով մասնակցում էր Մոսկվայի պաշտպանության, Հյուսիսային Կովկասի, Ղրիմի, Սևաստոպոլի ռազմական գործողությունների պլանների մշակմանն ու իրականացմանը, ծառայել է գնդապետ Սիմոն Զավարյանի, Խորհրդային Միության մարշալ Հովհաննես Բաղրամյանի հրամանատարության ներքո։ Հետագայում աշխատել է որպես կորպուսի օպերատիվ բաժնի, դիվիզիայի, ապա կորպուսի շտաբի պետ, բանակի հրամանատարի տեղակալ։ 1943 թվականին Բոշնաղյանը նշանակվել է առաջին մերձբալթյան ռազմաճակատի 6-րդ գվարդիական բանակի հրաձգային կորպուսի շտաբի օպերատիվ բաժնի պետ։ Անմիջականորեն մասնակցել է Բելառուսիայի և Մերձբալթյան հանրապետությունների ազատագրման մարտերին։ Մասնակցել է Նևել, Գորոդոկ, Վիտեբսկ, Պոլոցկ, Ելգավա քաղաքների ազատագրման համար մղված մարտերին։ 1944 թվականի հոկտեմբերից մինչև 1945 թվականի մայիսը Բոշնաղյանն անմիջական մասնակցություն է ունեցել Յուրլանդական թերակղզու և Քյոնիկսբերգ քաղաքի գրավման մարտերի պլանավորմանը և իրականացմանը։ 1955 թվականին ավարտել է Գլխավոր շտաբի բարձրագույն ակադեմիական դասընթացները։ 1960–1963 թվականներին ծառայել է Գերմանիայում տեղակայված խորհրդային զորախմբերում։

Արսեն Բոշնաղյանը մահացել է 1972 թվականի հունվարի 8-ին, Երևանում։

## Պարգևներ
* Լենինի շքանշան
* Կարմիր աստղի շքանշան
* Կարմիր դրոշի շքանշան (2 անգամ)
* Հայրենական պատերազմի առաջին աստիճանի շքանշան

## Ծանոթագրություններ

Կատեգորիա:ԽՄԿԿ անդամներ
Կատեգորիա:ԽՍՀՄ ԶՈՒ հայ գեներալ-մայորներ
Կատեգորիա:Հայրենական մեծ պատերազմի հայ մասնակիցներ
Børns

**Գարեթ Քլարկ Բորնս** (, ), առավել հայտնի է **Børns** (ոճավորում է՝ **BØRNS**) բեմական անվամբ, ամերիկացի երգիչ, երգահան և բազմագործիքավորող։

## Կարիերա
2012 թվականին նա թողարկել է իր դեբյուտային՝ «A Dream Between» մինի ալբոմը REZidual Records լեյբլում։ 2014 թվականին թողարկել է «Candy» մինի ալբոմը Geffen և Interscope լեյբլներում։ Ալբոմը զբաղեցրել է 2-րդ հորիզոնականը Billboard Heatseekers Albums չարթում։ Բորնսի դեբյուտային՝ «Dopamine» ստուդիական ալբոմը թողարկվել է 2015 թվականին։ Ալբոմը զբաղեցրել է Billboard 200 չարթի 24-րդ հորիզոնականը։ Բորնսը մեկնել է շրջագայության այնպիսի արտիստների հետ, ինչպիսիք են Charli XCX-ը, The Lumineers խումբը և Հոլզին, ինչպես նաև ելույթ է ունեցել 2016 թվականի Կոաչելլա փառատոնի ժամանակ։ Նրա երկրորդ՝ «Blue Madonna» ստուդիական ալբոմը թողարկվել է 2018 թվականի հունվարի 12-ին։ Ալբոմին աջակցում են մի քանի սինգլներ, ներառյալ «God Save Our Young Blood» սինգլը Լանա Դել Ռեյի մասնակցությամբ, որը գլխավորել է ամերիկյան ռոք չարթը։ Ալբոմի առաջխաղացման համար Բորնսը մեկնել է Money Man Tour (2017-2018) շրջագայության և աջակցել է Դել Ռեյին վերջինիս LA to the Moon Tour շրջագայության ժամանակ։

## Սկավառակագրություն
### Ստուդիական ալբոմներ

### Մինի ալբոմներ

### Սինգլներ
#### Որպես գլխավոր արտիստ

#### Որպես համագործակցող արտիստ

## Ծանոթագրություններ

## Արտաքին հղումներ

Կատեգորիա:21-րդ դարի ամերիկացի գրողներ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի երգիչներ
Կատեգորիա:Interscope Records-ի արտիստներ
Կատեգորիա:Ամերիկացի երաժիշտներ
Կատեգորիա:Ամերիկացի երգահաններ
Կատեգորիա:Ամերիկացի երգիչ-երգահաններ
Կատեգորիա:Ամերիկացի ինդի փոփ երաժիշտներ
Կատեգորիա:Ամերիկացի փոփ երաժիշտներ
Կատեգորիա:Ամերիկացի փոփ երգիչներ
Կատեգորիա:Բեմական կեղծանուններ
Կարավաստայի ծովածոց

**Կարավաստայի ծովածոց** (), ամենամեծ ծովածոցը Ալբանիայում և ամենամեծերից մեկը Միջերկրական ծովում։ Կարավաստան Դիվյակե Կարավաստա Ազգային պարկի մաս է կազմում և Ադրիատիկ ծովից առանձնանում է ավազաշերտով։ Ռամսարի կոնվենցիայի համաձայն՝ այն համարվում է միջազգային նշանակության տարածք։
Այնտեղ հյուրընկալվել են սոճիներ և փոքր ավազուտ կղզիներ։ Ունի միջերկրածովյան շրջանին բնորոշ կլիմա։
Ծովածոցը գտնվում է Դիվյակե Կարավաստա ազգային պարկի սահմաններում և Ռամսարի կոնվենցիան այն  ճանաչել է որպես միջազգային նշանակության  խոնավ տարածք։ Ծովածոցը համարվել է կարևոր թռչունների տարածք, քանի որ այն նպաստում է տարբեր թռչունների տեսակների թվի զգալի աճին
։

## Աշխարհագրություն
ձախից|մինի|Կարավաստայի ծովածոցը տարածությունից
Ծովածոցը գտնվում է Ալբանիայի արևմտյան մասում` մոտավորապես 20 կիլոմետր արևմուտք Լյուշնյա քաղաքից՝ Շկումբինի և Սեմանի գետերի միջև։ Ծովածոցն ընդգրկում է մոտ 45 մ² տարածք։ Առավելագույն խորությունը 1.3 մ է, միջին խորությունը`0,7 մ։ Լողափը կտրված է Ադրիատիկի երկար ավազոտ ավազանից։

Ծովածոցը հայտնի է այն պատճառով, քանի որ հազվագյուտ Գանգուր պելիկանի բույն դնելու տեղն է, և նրա համաշխարհային պոպուլյացիայի մոտ 5%-ը ապրում է այս ծովածոցում։ Նրանք այս ծովափում կառուցում են բներ։ Ծովածոցը նաև բնատեղի է ավելի քան 1300 թռչնատեսակների համար, ներառյալ փոքր  տեռն, մեծ կորորան, փոքր կորորան և։

Կարավաստայի ծովածոցը միջազգային նշանակության տարածքների ցուցակում է(համարակալված է 781)։ Այգու ներսում կան մի քանի ռեստորաններ։ Ավազի խիտով լողափը տեղակայված է զբոսաշրջիկների շրջանում։

Քանի որ ախտահանման աշխատանքները երկար ժամանակ դադարեցված են, տարածքում մոծակները շատ ակտիվ են։ 2014 թվականին վերսկսվել են ախտահանման աշխատանքները, և նախաձեռվել է ազգային վերականգնողական նախագիծ։ Այն ներառում է որսորդական մորատորիում և թռչունների դիտման վերսկսում։

## Ծանոթագրություններ

Կատեգորիա:Ծովածոցեր այբբենական կարգով
Կատեգորիա:Ազգային պարկեր
Կատեգորիա:Կատեգորիա ԲՊՀՄ II
GParted

**GParted** (GNOME Partition Editor), սկավառակային բաժինների խմբագիր, սա համարվում է GNU Parted-ի գրաֆիկական տեսակը։ Նախատեսված է տարատեսակ գործողությունների համար բաժինների հետ այդ թվում՝ ստեղծում, ոչնչացում, չափի փոփոխում, տեղափոխում, ստուգում և պատճենում։ Այն անհրաժեշտ նոր օպերացիոն համակարգի համար տեղ ազատելու համար։ Ինչպես նաև գոյություն ունի ծրագրի տարբերակ Live CD-ի համար՝ GParted-Live, այն թողարկվում է ամեն անգամ GParted-ի ծրագրավորողների կողմից ամեն նոր տարբերակի հետ միասին։

## Ֆունկցիաներ
GParted-ը օգտագործում է libparted բաժինների հայտնաբերման և ղեկավարման համար։ Հավելյալ փաթեթները կհայտնաբերվեն ավտոմատ և դրա համար անհրաժեշտ չէ GParted-ի վերականգնում։

GParted-ը գրված է C++-ով և օգտագործում է gtkmm գրադարանը միջերես ստեղծելու համար։ Միջերեսի ստեղծման հիմնական սկզբմունը այն է, որ պահպանել օգտագործման մեջ հասարակ GUI-ն, որքան դա հնարավոր է։

GParted նախագիծը ներկայացնում է օպերացիոն համակարգ, որը իր մեջ ներառում է GParted, և որը կարող է ձայնագրվել Live CD, Live USB և այլ կրիչների վրա։ Օպերացիոն համակարգը հիմնված է Դեբիան Լինուքսի վրա։ GParted-ը նաև հասանելի է Linux-ի այն տարբերակների վրա, ինչպիսիք են՝ Puppy, Knoppix և Parted Magic։

## Բաժինների կլոնավորում
GParted-ը ունակ է կատարել բաժինների կլոնավորում։ GParted չի կարող կլոնավորել ողջ սկավառակը մի անգամից, և այն կլոնավորում է մաս առ մաս։ Երբ GParted-ը կատարում է կլոնավորում կամ պատճենում համակարգը չի կարելի օգտագործել։

## Ծանոթագրություններ

## Արտաքին հղումներ
* 
* ''GParted'' նախագիծը SourceForge.net-ում.

Կատեգորիա:C++-ով գրված ազատ ծրագրային ապահովումներ
Կատեգորիա:C++-ով գրված ծրագրեր
Կատեգորիա:Ազատ ծրագրային ապահովում
Կատեգորիա:Լինուքսի ծրագրային ապահովում
Կատեգորիա:Համակարգային ծրագրեր
Նախիջևանի Ինքնավար Հանրապետության բանկային համակարգ

**Նախիջևանի Ինքնավար Հանրապետության բանկային համակարգը** հանդիսանում է Ադրբեջանի Հանրապետության կազմում գտնվող Նախիջևանի Ինքնավար Հանրապետության տնտեսության առանցքային սպասարկման ոլորտը։ Բանկային համակարգը վերահսկվում և կարգավորվում է Ադրբեջանի Հանրապետության կենտրոնական բանկի կողմից։ Վերջինս համակարգում է վարկային կազմակերպությունների գործունեությունը ինքնավար հանրապետության տարածքում, ապահովում է էմիսիան, կանխիկ դրամի շրջանառությունը, սպասարկում է գանձապետարանը, իրականացնում է բյուջեի կանխիկ կատարումը։

## Բանկային
Նախիջևանի Ինքնավար Հանրապետության բանկային համակարգը բաղկացած է բանկից, բանկերի մասնաճյուղերից, բաժանմունքներից ու ներկայացուցչություններից, ինչպես նաև վարկային կազմակերպություններից։ 2017 թվականի դրությամբ ինքնավար հանրապետության տարածքում գործում է 1 բանկ, 6 այլ բանկերի մասնաճյուղեր, բաժանմունքներ և ներկայացուցչություններ, 3 վարկային կազմակերպություններ։

### Բանկեր
Ինքնավար հանրապետությունում ֆինանսաբանկային գործունեություն իրականացնող «Կապիտալ բանկ» բաց բաժնետիրական ընկերությունը միակն է, որը Նախիջևանի բոլոր շրջաններում մասնաճյուղեր ունի։ Բացի այդ, Նախիջևանի Ինքնավար Հանրապետությունում ֆիզիկական և Իրավաբանական անձանց  տարբեր տեսակի ֆինանսաբանկային ծառայություններ են մատուցում Ադրբեջանի միջազգային բանկի գլխավոր վարչության, «Ռաբիտ բանկ» ԲԲԸ-ի, «Բանկ օֆ Ադրբեջան» ԲԲԸ-ի և «Խալք բանկ» ԲԲԸ-ի նախիջևանյան մասնաճյուղերը։

2008 թվականից Ինքնավար Հանրապետությունում սկսեց գործել «Նախիջևան-բանկ» ԲԲԸ-ն, որը Նախիջևանում մատուցում է բոլոր տեսակի բանկային ծառայություններ։

### Վարկային կազմակերպություններ
Նախիջևանի Ինքնավար Հանրապետությունում ֆինանսաբանկային գործունեություն են իրակիանացնում նաև «Նախիջևան-կրեդիտ» փակ բաժնետիրական ընկերությունը և «Ագրարկրեդիտ» վարկային կազմակերպության նախիջևանյան մասնաճյուղը։ Այս ընկերությունները վարկեր են տրամադրում ագրարային ոլորտի և փոքր բիզնեսի զարգացման համար։

Հիպոթեքային գործարքների իրականացման նպատակով Ինքնավար հանրապետությունում գործում է Ադրբեջանի Հանրապետության Հիպոթեքային Ֆոնդի նախիջևանյան մասնաճյուղը։

## Տես նաև
*Նախիջևանի Ինքնավար Հանրապետության տնտեսություն

## Ծանոթագրություններ

Կատեգորիա:Նախիջևանի Ինքնավար Հանրապետության տնտեսություն
Simplenote

**Simplenote**, նշումների համար նախատեսված ծրագիր, որը ապահովում է գծանշման ֆունկցիան։ Բացի այն, որ ծրագիրը քրոսսպլատֆոմային է, նրան կարելի է հասանելիություն ստանալ մեծ թվով վեբ բրաուզերներից։

Simplenote-ը ունի հասանելի և պարզ API։ macOS-ի ծրագիր Notational Velocity և Windows-ի ResophNotes, ունեն հնրարավորություն համաժամեցվել Simplenote-ի հետ։

## Պատմություն
Simplenote-ի օրիգինալ տարբերակը մշակվել և ծրագրվել է Simperium-ի կողմից 2008 թվականին։

Simplenote Premium-ը ներկայացվեց 2009 թվականի նոյեմբերի 23-ին։ Այս տարբերակում հանվեցին գովազդները և ավելացավ համաժամեցման հնարավորություն Dropbox-ի հետ։

Automattic-ը ձեռք բերեց Simperium և Simplenote-ը 2013 թվականի հունվարի 24-ին; Նույն թվականի սեպտեմբերին Automattic-ը ներկայացրեց Android օպերացիոն համակարգի համար նախատեսված տարբերակը, դրանից հետո Simplenoteը դադրեցրեց պրեմիում ծառյությունը՝ հանվեց գովազները բոլոր օգտատերերի համար։

2016 թվականի մայիսին թողարկվեց ծրագրի տարբերակը Linux-ի համար։

2016 թվականի օգոստոին Automattic բացեց macOS, iOS և Android տարբերակների ներքին կոդերը։

## Ծանոթագրություններ

Կատեգորիա:IOS-ի ծրագրային ապահովում
Կատեգորիա:Անդրոիդի ծրագրային ապահովում
Կատեգորիա:Լինուքս
Արյունոտ կիրակի (1969)

**Արյունոտ կիրակի** (), ԱՄՆ-ի նավատորմի ժամանման դեմ բողոքի գագաթնակետը և 1969 թվականի փետրվարի 16-ին Ստամբուլի բնակիչների ցույցի դեմ ծայրահեղ աջ զինյալների հարձակումը։

## Պատմություն
1960 թվականի պետական հեղաշրջումը, որը թույլ է տվել իշխանության գալ մի խումբ զինվորական սպաների, դժգոհություն է առաջացրել Թուրքիայի բնակչության շրջանում։ Արհմիութենական շարժման ճնշումն ու տարածաշրջանում ԱՄՆ քաղաքականությանը ենթարկվելը հակակառավարական ու հակաամերիկյան տրամադրություններ են առաջացրել աշխատանքային ու երիտասարդական միջավայրում։ 1960-ականների երկրորդ կեսին այդ տրամադրությունները սկսեցին տարածվել ամերիկյան քաղաքականության դեմ բաց բողոքի ակցիաների մեջ։

ԱՄՆ-ի 6-րդ նավատորմի ժամանումը Թուրքիա առաջացրել է զանգվածային բողոքներ, այդ թվում՝ Ստամբուլի բնակիչների երեսունհազարանոց ցույցը, որը շարժվել է դեպի Թաքսիմ հրապարակ։ Մի քանի հազար ցուցարարներին հաջողվել է ճեղքել ոստիկանական պատնեշները, սակայն ճեղքվածների վրա անմիջապես հարձակվել է ծայրահեղ աջակողմյան զինյալների մի մեծ խումբ, որոնք զինված են սառը զենքով։ Բախման ժամանակ սպանվել են երկու ցուցարարներ՝ Ալի Թուրգութն ու Դուրան Էրդողանը։ Ավելի ուշ հետազոտող Ֆերոզ Ահմադը արյունալի կիրակի տեղի ունեցած իրադարձությունները բնորոշել է որպես կազմակերպված ֆաշիստական բռնության օրինակ։

Աջերի և ձախերի բախումները Թուրքիայում հաճախակի են եղել 1960-1970-ական թվականներին։ Նման հարձակումների բազմիցս ենթարկվել են ձախ, կանացի, արհմիութենական և աշխատանքային կազմակերպություններն ու հրատարակությունները։ Ծայրահեղ աջակողմյան բռնությունների ևս մեկ գագաթնակետ է դարձել 1977 թվականին Թաքսիմ հրապարակում տեղի ունեցած սպանդը, որը համարվում է Թուրքիայում երկրորդ արյունալի կիրակի։

## Ծանոթագրություններ

Կատեգորիա:Բողոքի ցույցեր Թուրքիայում
Կատեգորիա:Ստամբուլի պատմություն
Կատեգորիա:Մարդու իրավունքները Թուրքիայում
Կատեգորիա:Թուրքիայի պատմություն
Կատեգորիա:Մարդկության դեմ ուղղված հանցագործություններ
Կատեգորիա:1969 իրադարձություններ
Զորան Միլինկովիչ

**Զորան Միլինկովիչ** (, ), սերբ նախկին ֆուտբոլիստ։ Խաղացողի կարիերայի ավարտից հետո դարձել է ֆուտբոլային մարզիչ։

## Խաղացողի կարիերա
Զորան Միլինկովիչը ֆուտբոլիստի պրոֆեսիոնալ կարիերան սկսել է խորվաթական «Մլադոստ» (Պետրինյա) ակումբում։ 1990 թվականին վերադարձել է սերբական «Պարտիզան» ակումբ, որի կազմում անցկացրել է ընդամենը երկու խաղ 1990/91 մրցաշրջանում, նախքան «Վոյվոդինա» տեղափոխվելը։ Խաղացել է նաև հետևյալ ակումբներում՝ «Մոգրեն», «Բորաց» (Բանյա Լուկա), «Ռադնիչկի» (Նիշ), «Հոնվեդ», «Տոսու Ֆյուչերս», «Վերեգեմ», «Նիս», «Գանզա», «Անորտոսիս», «Դոկսա» (Կատոկոպիաս)։

## Մարզչական կարիերա
Զորան Միլինկովիչը մարզչական կարիերան սկսել է 2002 թվականին որպես Ռատկո Դոստանիչի օգնական սերբական «Օբիլիչ» ակումբում։ 2004 թվականի օգոստոսին նշանակվել է ակումբի գլխավոր մարզիչ Դոստանիչի փոխարեն, սակայն ազատվել է պաշտոնից երկու ամիս անց։ Հետագայում դարձել է սերբական «Բորչա» ակումբի գլխավոր մարզիչ, որը հաջողությամբ ելույթ է ունեցել հաջորդ երեք մրցաշրջաններում։ Հեռացել է ակումբից, նախքան այն կկատարեր նորամուտը Սերբիայի առաջնությունում։ «Բորչայից» հեռանալուց հետո գլխավորել է «Կոլուբարա», ապա «Սրեմ» ակումբները։

2009 թվականի ամռանը նշանակվել է «Սպարտակ» (Սուբոտիցա) ակումբի մարզիչ։ Հետագայում գլխավորել է «Վոյվոդինա», ՕՖԿ, «Արիս» և «Վոժդովաց» ակումբները։

2015 թվականի մարտի 25-ին դարձել է սերբական «Պարտիզան» ակումբի մարզիչ։

## Վիճակագրություն

## Ձեռքբերումներ
*  Սերբիայի չեմպիոն – 2014/15

## Ծանոթագրություններ

## Արտաքին հղումներ
* 
* Ligue 1 profile

Կատեգորիա:Բունդեսլիգայի ֆուտբոլիստներ
Կատեգորիա:Հարավսլավացի ֆուտբոլիստներ
Կատեգորիա:Նիսի ֆուտբոլիստներ
Կատեգորիա:Պարտիզան Բելգրադի ֆուտբոլիստներ
Կատեգորիա:Սերբ ֆուտբոլիստներ
Կատեգորիա:Վոյվոդինայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուտբոլային մարզիչներ այբբենական կարգով
Ճկուն բյուջե

**Ճկուն բյուջե** (), բյուջե, որը հնարավորություն է տալիս իր աղբյուրները ճշգրտել ակտիվ գործունեության տարբեր մակարդակներում (վաճառքի ծավալներով)։

## Սահմանում
Անգլիացի պրոֆեսոր Քոլին Դրուրին ճկուն բյուջեն սահմանել է որպես բյուջե, որը կարող է ճշգրտվել ակտիվ գործունեության տարբեր մակարդակներում։ Ճկուն բյուջեում օգտագործվում են նորմատիվային ճկուն ցուցանիշներ։

Ամերիկացի պրոֆեսոր Ռեյ Հարիսոնը ճկուն բյուջեն սահմանել է որպես բյուջե, որը գնահատում է այն ծախսերը, որոնք կատարվելու են բիզնեսի ցանկացած մակարդակի դեպքում` որոշակի գործունեության ծավալների շրջանակներում։

Չվերահսկվող գործոնները (արտաքին հանգամանքները, որոնք հայտնի չեն և համապատասխանաբար չեն պլանավորվել) փոխում են (մեծացնում կամ պակասեցնում) փոփոխական ծախսերի արժեքները բյուջեի կետերում, իսկ հիմնական ծախսերը մնում են անփոփոխ։ Հաշվետու ժամանակաշրջանի ավարտից հետո կառավարիչը, չվերահսկվող ակտիվ գործունեության գործոնների խեղաթյուրող ազդեցության առկայության դեպքում, սկսում է հաշվի առնել այդ շեղումները։ Սկզբնական բյուջեն ճշգրտվում է փոփոխական ինքնարժեքի առարկաների մասով, ըստ ակտիվ գործունեության իրական մակարդակի՝ ստեղծելով ճկուն բյուջե, որն այնուհետև վերլուծվում է։

Համաձայն ամերիկացի պրոֆեսոր Չարլզ Հորնգրենի պլանավորված եկամուտների կամ պլանավորված ծախսերի հիման վրա ճշգրտված արտադրանքի (կամ վաճառքի) իրական ծավալը ձևավորում է ճկուն բյուջեն։ Ճկուն բյուջեն օգտագործում է փաստացի թողարկման ծավալը կամ արտադրանքի վաճառքը, իսկ կայուն բյուջեն օգտագործում է թողարկման պլանավորված մակարդակը կամ վաճառքը։ Հետևաբար, ճկուն բյուջեի օգտագործումը, ի տարբերություն կայուն բյուջեի, կառավարիչներին թույլ է տալիս ավելի շատ տեղեկատվություն ստանալ շեղումների վերաբերյալ։

## Ճկուն բյուջեի ձևավորում
Ըստ Չ. Հորգրենի՝ ճկուն բյուջեի ձևավորումը նկարագրվում է հետևյալ քայլերով.

# ձևավորվում է պլանավորման ցուցանիշները (վաճառքի գին, արտադրության մեկ միավորի փոփոխական ծախսեր և հիմնական ծախսեր),
# ձևավորվում է թողարկված և վաճառված ապրանքների փաստացի քանակը,
# ճկուն բյուջեի եկամուտները ձևավորվում են պլանավորված գնի և թողարկված ու վաճառված ապրանքների իրական քանակի հիման վրա։
# ճկուն բյուջետային ծախսերը ձևավորվում են ելքային միավորի համար նախատեսված պլանային փոփոխական ծախսերի, արդյունքի և արտադրանքի իրական քանակի ու պլանավորված հիմնական ծախսերի հիման վրա։

## Ծանոթագրություններ

## Արտաքին հղումներ
* Колиснык М. Принципы составления гибких бюджетов//Журнал «&Стратегии», № 6 за 2004 год, 27.08.2007

Կատեգորիա:Բյուջե
Կատեգորիա:Կառավարչական հաշվառում
Պոլիկաստրոն

**Պոլիկաստրոն** ( ),  փոքր քաղաք Հունաստանում։ Գտնվում է ծովի մակարդակից 60 մետր բարձրության վրա, Աքսոս (Վարդար) գետի ձախ ափին, Աթենքից 349 կիլոմետր դեպի հյուսիս-արևմուտք և Սալոնիկից 51 կիլոմետր դեպի հյուսիս-արևմուտք։ Պեոնիա համայնքի վարչական կենտրոնը, Կիլկիս ծայրամասային միավորումում՝ Կենտրոնակն Մակեդոնիա պերիֆերիայում։ Բնակչությունը 7064 է՝ ըստ 2011 թվականի հաշվառման ։ Կիլկիսում այն երկրորդ ամենամեծ քաղաքն է։

Պոլիկաստրոնից դեպի արևելք անցնում է եվրոպական E75 երթուղու մաս համարվող 1 ավտոպողոտան։ Քաղաքով անցնում է ազգային 1 ճանապարհը։

Մինչև 1927 թվականի հուլիսի 19-ը քաղաքն անվանվել է Կարասուլի (Καρασούλι)()։ 1872 թվականին բացվել է «Կարասուլի» երկաթուղային կայանը Սկոպե-Սալոնիկ ուղղությաբ, Ռումելիական երկաթուղու մասն է՝ կառուցված Մորիս դե Գիրշի կողմից։ Պոլիկաստրոնում է գտնվում բրիտանական ռազմական գերեզմանը, որում հուղարկավորված են Առաջին համաշխարհային պատերազմում Սալոնիկի ռազմաճակատի զոհերը։
250 px|right|Պոլիկաստրոնում բրիտանական ռազմական գերեզմանը

Կառուցման փուլում է գտնվում «Պոլիկաստրոն» երկաթուղային կայանը՝ Պոլիկաստրոն-Իդոմենիա ուղղությաբ։

## Պոլիկաստրոնի միություն
Պոլիկաստրոնի համայնքային միության կազմի մեջ մտնում են երեք բնակավայրեր։ Բնակչությունը 7065 բնակիչ է՝ ըստ 2011 թվականի հաշվառման։ Տարածքը 45,775 քառակուսի կիլոմետր։

## Բնակչություն

## Ծանոթագրություններ

Կատեգորիա:Հունաստանի քաղաքներ
Ջորի

**Ջորի** (), էշի և զամբիկի խաչասերման արդյունք։ «Ջորի» տերմինը ի սկզբանե կիրառվել է որպես երկու տարբեր տեսակի ցանկացած կենդանիների սերունդ, որն այժմ կոչվում է «հիբրիդ»։

Ըստ արտաքին տեսքի՝ ջորին ձիու և էշի միջև միջին մի բան է. մեծությամբ գրեթե հավասար է ձիուն և նրան նման է մարմնի կառուցվածքով, սակայն տարբերվում է գլխի, ազդրերի, սմբակների ձևով, ականջների երկարությամբ և պոչի վրայի կարճ մազերով։ Բրդի գույնով նման է մորը, իսկ ձայնով՝ հորը (ավանակ)։ Ջորու առավելությունը կայանում է նրա դիմացկունության և ուժի մեջ։

Ջորուն անհրաժեշտ է տարբերել հովատակի և էգ էշի սերնդից, որը նույնպես կոչվում է ջորի։ Ջորիները մասնակցում են ձիարշավների։ Նրանց հեշտ է պահելը և նրանք, ընդհանրապես, ավելի խոշոր են, քան հովատակի և էգ էշի հիբրիդը։ Արու ջորիները և հովատակի և էգ էշի հիբրիդները անպտուղ են, ինչպես էգերի մեծամասնությունը (հայտնի են մի քան դեպքեր, երբ էգ ջորու և հովատակի կամ էշի զուգավորումից ստացվել է ծնաճ)։ Դա տեղի է ունենում քրոմոսոմի թվաքանակի տարբերության պատճառով. ձիերն ունեն 64 քրոմոսոմ, իսկ էշերը՝ 62: Ջորու մաշկի հիմնական գույնը որոշվում է զամբիկի գույնով։

Ցուցաբերում են ավելի երկար կյանքի տևողություն, քան ձիերը (ապրում են մինչև 40 տարի), անասնակերի և խնամքի նկատմամբ ոչ պահանջկոտություն, քիչ են տրամադիր հիվանդությունների։ Աշխատունակությամբ տարբերում են 2 տեսակի ջորի՝ բեռնատար և լծկան։ Բեռնատար ջորու հետնաբաշի բարձրությունը 110-140 սմ է, լծկաններինը՝ մինչև 160 սմ։ Բեռնատար ջորին կշռում է 300-400 կգ, իսկ լծկանը՝ 400-600 կգ։ Ուժային քաշը, կախված աշխատանքի բնույթից և անհատական առանձնահատկություններից, կազմում է իրենց մարմնի զանգվածի 18-20 %-ը։ Որպես կանոն՝ բոլոր արու ջորիներին կրտում են 1,5-2 տարեկան հասակում։ Աշխատանքին սովորեցնում են 2 տարեկանից, լրիվ բեռնվածությամբ սկսում են աշխատել 4 տարեկանից։ Ջորաբուծության մեջ հասուն և երիտասարդ կենդանիներին պահելու մեթոդները նույնն են, ինչ ձիաբուծության մեջ։

Ջորի են պահում Ասիայի, Աֆրիկայի, Եվրոպայի արևելքի, Հյուսիսային և Հարավային Ամերիկայի երկրներում։ Ամբողջ աշխարհում ջորու գլխաքանակը 1960-1965 թվականներին կազմում էր 13,8 մլն գլուխ, 1971-ին՝ 14,7 մլն։ ԽՍՀՄ-ում ջորի էին պահում Հարավային Կովկասում և Միջին Ասիայում։ 1941 թվականի հունվարի 1-ի դրությամբ ԽՍՀՄ-ում կար 6,3 հազար գլուխ ջորի, 1965-ին՝ 3,4 հազար, 1971-ին 3,2 հազար։

## Տես նաև
* Հիբրիդ
* Ձի

## Ծանոթագրություններ

Կատեգորիա:Գյուղատնտեսական կենդանիներ
Կատեգորիա:Կենդանիներ այբբենական կարգով
On (երգ)

**«On»** (մեծատառերով), հարավկորեկան BTS բոյ բենդի երգը։ Այն թողարկվել է խմբի կորեերեն չորրորդ՝ «Map of the Soul: 7» ալբոմի թողարկման օրը որպես ալբոմի երկրորդ սինգլ։ Նաև թողարկվել է երգի այլ տարբերակը ավստրալիացի երգչուհի Սիայի մասնակցությամբ, որը հասանելի է ալբոմի թվային և սթրիմինգային տարբերակներում։

## Պատմություն
Ըստ Big Hit Entertainment լեյբլի, խումբը ինքնուրույն է կազմակերպել Սիայի հետ համագործակցությունը։

## Առաջխաղացում
Փետրվարի 19-ին, պաշտոնական թողարկումից 12 ժամ առաջ հայտարարվել է, որ խումբը ՏիկՏոկ հարթակում 30 վայրկյան տևողությամբ սինգլի թիզերն է թողարկելու։ Երգի թողարկումից մեկ օր անց ֆիլմ է թողարկվել, որը պատմում է երգի աշխատանքների մասին։

Խումբը երգով ելույթ է ունեցել 2020 թվականի փետրվարի 24-ին Նյու Յորքի կենտրոնական կայարանի գլխավոր սրահում՝ «Ջիմի Ֆելոնի երեկոյան շոու»-ի շրջանակներում։

Խումբը նաև հայտնվել է Carpool Karaoke-ում և «Ուշ երեկոյան շոու Ջեյմս Քորդենի հետ» հաղորդմանը։

## Առևտրային հաջողություն
Երգը չորրորդ հորիզոնականով դեբյուտ է կատարել Billboard Hot 100 չարթում և դարձել է խմբի ամենաբարձր հորիզոնականը զբաղեցրած սինգլը այդ չարթում։ Այն նաև գլխավորել է Billboard Digital Songs Sales չարթը, առաջին շաբաթում վաճառվելով 86,000 օրինակ։

## Երաժշտական տեսահոլովակ
Առաջին տեսահոլովակը «Kinetic Manifesto Film: Come Prima» անվամբ թողարկվել է 2020 թվականի փետրվարի 21-ին։ Այն ՅուԹյուբի պատմության մեջ 24 ժամվա ընթացքում ամենաշատ դիտումներ հավաքած յոթերորդ հոլովակն է (46.5 միլիոն)։

Երկրորդ պաշտոնական երաժշտական տեսահոլովակը թողարկվել է 2020 թվականի փետրվարի 28-ին Կորեայի ժամանակով ժամը 0:00-ին։ Թողարկման մի քանի րոպեների ընթացքում այն ռեկորդ է սահմանել 1.54 միլիոն միարժամանակ դիտորդներով։ Մեկ ժամվա ընթացքում հոլովակը հավաքել է 10 միլիոն դիտում։ Տեսահոլովակը ներառում է հղումներ տարբեր ֆիլմերից և հեռուստատեսային շոուներից, հիմնականում «Լաբիրինթոսում վազողը» ֆիլմից։ Այլ հղումներ են նաև՝ «Թռչնի տուփ», «Աղախնի պատմվածքը», «Առյուծ արքան», «Գահերի խաղը», «Նարնիայի ժամանակագրություններ» և «Դուլիթլ»։ Տեսահոլովակում նաև առկա են հղումներ Նոյյան տապան  և Ադամ և Եվա աստվածաշնչյան պատմություններից։ Երաժշտական տեսահոլովակը առաջին 24 ժամվա ընթացքում հավաքել է 43.8 միլիոն դիտում, անցնելով Թեյլոր Սվիֆթի «Look What You Made Me Do» երգի տեսահոլովակի ռեկորդին և դառնալով ՅուԹյուբում նման արդյունք գրանցած յոթերորդ տեսահոլովակը ։

## Չարթեր

## Ծանոթագրություններ

Կատեգորիա:2020 երգեր
Կատեգորիա:BTS խմբի երգեր
Ռու Փեյնս

**Էնդրյու «Ռու» Փեյնս** (; ), անգլիացի երգիչ, երգերի հեղինակ և մոդել։ Նա երեք մինի ալբոմ է թողարկել՝ «Once» (2012), «Weight of Your World» (2012) և «Land of the Living» (2013)։ Նրա դեբյուտային LP-ն՝ «Little Giant»-ը թողարկվել է 2014 թվականի գարնանը; դրա առաջնային սինգլը «Tiger Striped Sky»-ն էր, որը մինչ այդ թողարկվել էր 2014 թվականի հունիսի 23-ին։ Դրան հաջորդող ալբոմը՝ «Paperweights»-ը թողարկվել է 2016 թվականին։ Երրորդ ալբոմը՝ «Quiet Man»-ը լույս է տեսել 2018 թվականին, իսկ հաջորդ տարի՝ դրա դելյուքս հրատարակությունը։ Փեյնսը 12-լարանոց ակուստիկ կիթառ է նվագում։ Ինքնաճանաչողական տեքստերն օգնում են վերագրել նրա երաժշտությունը դասական ֆոլք ժանրին։

Փեյնսը լայն ուշադրության է արժանացել 2012 թվականին Բարբերիի արշավին մասնակցելուց հետո, որտեղ նա միացել է Գաբրիելա Ուայլդին որպես լեյբլի արշավի նոր աստղ։ Պայմանագիրը նաև ներառել է Burberry Acoustic լեյբլի համար երգերի ձայնագրումը և աշխատանքը որպես մոդել։.

## Կյանք և կարիերա
Փեյնսը երաժշտական ընտանիքում է ծնվել՝ նրա տատը դասական դաշնակահարուհի էր, իսկ մայրը կատարողական արվեստ է սովորել Երաժշտության և դրամայի Գիլդհալի դպրոցում և հետագայում աշխատել է թատրոնում։ Նրա երկվորյակ քույրը լուսանկարիչ է, իսկ ավագ քույրը՝ դիզայներ, ով զարգացրել է և պատրաստել նրա ալբոմների շապիկները։

Փեյնսն ընտրել է «Ռու» () կեղծանունը մանուկ հասակում գետն ընկելուց հետո։ Նա համալսարան է ընդունվել և ավարտել այն աստիճանով աստվածաբանության ոլորտում։ Փեյնսը նշում է Հիսուսին որպես իր ոգեշնչման աղբյուր։

## Սկավառակագրություն
### Ստուդիական ալբոմներ

### Մինի ալբոմներ

### Սինգլներ

### Տեսագրություն
*2011․ «I'll Move Mountains»
*2012․ «Silver Moon»
*2012․ «Know Me Well»
*2013․ «Open Road»
*2013․ «Home From Home»
*2014․ «Tiger Striped Sky»
*2016․ «Where I Want To Go»
*2016․ «Stay With Me»
*2016․ «Lullaby Love»
*2017․ «A Message to Myself»
*2018․ «My Sweet Refuge»
*2018․ «Sketches of Summer»
*2018․ «Ophelia»
*2019․ «Warrior»

## Ծանոթագրություններ

## Արտաքին հղումներ
*Պաշտոնական կայք 

Կատեգորիա:21-րդ դարի երգիչներ և երգչուհիներ
Կատեգորիա:Անգլիացի երաժիշտներ
Կատեգորիա:Անգլիացի երգիչ-երգահաններ
Կատեգորիա:Անգլիացի երգիչներ
Կատեգորիա:Անգլիացի մոդելներ
Կատեգորիա:Բրիտանացի երաժիշտներ
Կատեգորիա:Բրիտանացի երգիչներ
Կատեգորիա:Բրիտանացի մոդելներ
Դարլինգ Քեյթս

**Դարլինգ Քեյթս** (, լրիվ անունը՝ Ռիտրա Դարլին Գատրին), ամերիկացի դերասանուհի,որի առաջնելույթը եղել է Լեսի Հալսթրոմի «Ի՞նչն է տանջում Գիլբերտ Գրեյփին» ֆիլմում, որտեղ խաղացել է գլխավոր կերպարներից մեկի մոր՝ հիվանդագին ճարպակալմամբ տառապող Բոննի Գրեյփի դերը։ Նույն ֆիլմում խաղացել են նաև Ջոնի Դեփը, Ջուլետ Լյուիսը և Լեոնարդո ԴիԿապրիոն։ Մի շոուի ժամանակ, որտեղ նա խոսում էր իր գիրության մասին, ասելով որ ինքը կշռում է 230 կգ-ից մի փոքր ավել, ռեժիսորը նկատել և ընտրել է նրան այդ դերի համար։

## Ֆիլմագրություն

## Ծանոթագրություններ

Կատեգորիա:Ամերիկացի կինոդերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Ամերիկացի հեռուստատեսային դերասանուհիներ
Գեորգի Մդիվանի

**Գեորգի Մդիվանի** (, ), վրացի և խորհրդային թատերագիր և կինոսցենարիստ։ Վրացական ԽՍՀ վաստակավոր գործիչ (1961 թվական)։

## Կենսագրություն
1922 թվականին իր դեբյուտն է նշել որպես թատերագիր։ Գրել է վրացերեն և ռուսերեն լեզուներով։ Բազմաթիվ սուր հակամարտային և հրապարակախոսական պիեսների, կինոսցենարների հեղինակ է։ 1944 թվականից եղել է Կոմունիստական կուսակցության անդամ։

Կինը էստրադային արտիստ Թաիս Սավվան է (1907-1973 թվական)։

## Ստեղծագործություն

##### Պիեսներ

* 1936 թվական` «Ալկասար» (Մոսկվայի կամերային թատրոն, Շոթա Ռուսթավելու անվան պետական ակադեմիական թատրոն)
* 1937 թվական` «Պատիվ»
* 1939 թվական` «Կտակ»
* 1941 թվական` «Գումարտակը գնում է դեպի արևմուտք»
* 1941 թվական` «Հրաման ռազմաճակատի մասին»
* 1942 թվական` «Պարտիզանները»
* 1943 թվական` «Մոսկվայի երկինքը»
* 1944 թվական` «Բագրատիոնը»
* 1949 թվական` «Ո՞վ է մեղավոր»
* 1950 թվական` «Բարի կամքի մարդիկ»
* 1952 թվական` «Նոր ժամանակներ»
* 1956 թվական` «Անհանգիստ գիշեր»
* 1959 թվական` «Մոր սիրտը»
* 1961 թվական` «Թերեզայի ծննդյան օրը»
* 1963 թվական` «Գողացել են հյուպատոսին»
* 1966 թվական` «Քո քեռի Միշան»
* 1971 թվական` «Մեծ մայրիկը»

##### Սցենարներ

* 1929 թվական` Իմ տատիկը
* 1930 թվական` Ամերիկուհին
* 1946 թվական` Հարավսլավիայի սարերում
* 1947 թվական` Շարքային Ալեքսանդր Մատրոսովը
* 1954 թվական` Վտանգավոր արահետներ
* 1955 թվական` Զինվոր Իվան Բրովկինը
* 1956 թվական` Մեր բակը
* 1958 թվական` Իվան Բրովկինը խոպանում
* 1958 թվական` Վերջինը Սաբուդարայից
* 1960 թվական` Ծեր Կեչու վերջը
* 1961 թվական` Բարի մարդիկ
* 1962 թվական` Մեծ ճանապարհը
* 1966 թվական` Խևսուրյան բալադ
* 1967 թվական` Աստղերը և զինվորները
* 1968 թվական` Հեռու արևմուտքում
* 1970 թվական` Հավերժության ավետաբերը
* 1970 թվական` Արևածաղիկներ
* 1974 թվական` Իմ ճակատագիրը
* 1977 թվական` Ուրախութան փունջ
* 1980 թվական` Տունը Լեսնոյի վրա

## Ծանոթագրություններ

## Գրականություն
* *Мдивани Г. Д.* Пьесы. — М., 1955.
* *Мдивани Г.* Пьесы. — Тбилиси, 1959.

## Արտաքին հղումներ
* *Վ. Ռազումնի* Ժամանակակցի հիշողությունը Գ. Մդիվանիի մասին  

Կատեգորիա:Վրացի գրողներ
Կատեգորիա:Վրացի սցենարիստներ
Կատեգորիա:Վրացի դրամատուրգներ